Diari Oficial de la Generalitat Valenciana


Sumari del DOGV 7842, del 02-08-2016 (2016/6037)

RESOLUCIÓ de 25 de juliol de 2016, del director general de Relacions amb les Corts, per la qual es disposa la publicació del conveni entre la Generalitat, a través de la Conselleria d'Educació, Investigació, Cultura i Esport, i l'Ajuntament de Borriana per a la creació d'una escola infantil de primer cicle denominada Príncipe Felipe, de titularitat municipal, en l'esmentada localitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7842

Data del DOGV
:   02-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/6037


Data del document
:   25-07-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 25 de juliol de 2016, del director general de Relacions amb les Corts, per la qual es disposa la publicació del conveni entre la Generalitat, a través de la Conselleria d'Educació, Investigació, Cultura i Esport, i l'Ajuntament de Borriana per a la creació d'una escola infantil de primer cicle denominada Príncipe Felipe, de titularitat municipal, en l'esmentada localitat. [2016/6037]  
La Generalitat, a través de la Conselleria d'Educació, Investigació, Cultura i Esport, i l'Ajuntament de Borriana han subscrit, prèvia tramitació reglamentària, el dia 23 de juny de 2016, un conveni per a la creació d'una escola infantil de primer cicle denominada Príncipe Felipe, de titularitat municipal, en l'esmentada localitat.  
En compliment del que establix la clàusula deu del conveni, procedix la publicació en el Diari Oficial de la Comunitat Valenciana del conveni esmentat, que ha quedat inscrit en el Registre de Convenis de la Generalitat amb el número 490/2016 i que figura com a annex d'aquesta resolució.  
  
València, 25 de juliol de 2016.- El director general de Relacions amb les Corts: Antonio Torres Salvador.  
  
  
Conveni entre la Generalitat, a través de la Conselleria d'Educació, Investigació, Cultura i Esport, i l'Ajuntament de Borriana per a la creació d'una escola infantil de primer cicle denominada Príncipe Felipe, de titularitat municipal, en l'esmentada localitat.  
  
València, 23 de juny de 2016  
  
REUNITS  
  
D'una part, Vicent Marzà Ibáñez, conseller d'Educació, Investigació, Cultura i Esport, en virtut del Decret 8/2015, de 29 de juny, del president de la Generalitat, pel qual es nomena vicepresidenta, consellers, secretària i portaveu del Consell (DOCV 30.06.2015), en nom i representació de la Generalitat, expressament autoritzat per a la firma del present conveni en virtut de l'acord del Consell de data 13 de maig de 2016.  
I d'altra part, Maria José Safont Melchor, Alcaldessa-presidenta de l'Ajuntament de Borriana, facultada per a aquest acte per Decret de l'Ajuntament de data 2 de maig de 2016, i assistida per la secretària general de l'Ajuntament, Iluminada Blay Fornás, en l'exercici de les funcions de fedatari públic que li atribueix l'article 92 bis.1.a de la Llei 7/1985, de 2 d'abril, reguladora de les bases de règim local, així com els articles 1 i 2.h del Reial Decret 1174/1987, de 18 de setembre, pel qual es regula el règim jurídic dels funcionaris de l'administració local amb habilitació de caràcter nacional.  
  
MANIFESTEN  
1. L'Ajuntament de Borriana va acordar sol·licitar la creació d'una escola infantil de la seua titularitat a Borriana, dins del marc educatiu vigent establit per la Llei Orgànica 2/2006, de 3 de maig, d'Educació (BOE 106, 04.05.2006).  
2. La disposició addicional segona punt 2 de la Llei Orgànica 8/1985, de 3 de juliol (BOE 4 de juliol), reguladora del dret a l'educació, estableix que la creació de centres docents públics els titulars dels quals siguen les corporacions locals s'ha de realitzar per conveni entre l'administració educativa competent i les corporacions.  
3. Les direccions generals competents en administració local i pressupostos, en l'àmbit de les seues competències, han emés els informes preceptius i vinculants sobre la inexistència de duplicitats en el servei i d'estabilitat pressupostària i sostenibilitat financera, informes previstos en l'article 7.4 de la Llei 7/1985, de 2 d'abril, reguladora de les bases de règim local, per a l'exercici de les competències dels ens locals, diferents de les pròpies i de les atribuïdes per delegació.  
  
4. El Servei d'Infraestructures ha emés un informe de data 28 de març de 2014 a la proposta d'instal·lacions i ús educatiu, ja que s'ajusta al que disposa la normativa aplicable quant als requisits mínims dels centres que impartisquen ensenyaments de règim general no universitaris.  
5. El 31 de març de 2014, la Direcció General de Centres i Personal Docent va emetre un informe favorable respecte a la proposta d'instal·lacions i ús educatiu dels espais reflectits en els plans presentats per a la creació de la mencionada escola.  
6. La Unitat Tècnica de la Direcció Territorial d'Educació, Cultura i Esport de Castelló ha emés un informe favorable en el seu àmbit competencial.  
7. Vist el compromís per part de l'Ajuntament de Borriana d'aportar la relació de professors i titulacions respectives abans de l'inici de les activitats educatives corresponents, de conformitat amb la legislació aplicable.  
  
Per això, en virtut de les competències que atorguen el Reial Decret 2093/1983, de 28 de juliol, sobre traspàs de funcions i serveis de l'Administració de l'Estat a la Comunitat Valenciana en matèria d'educació, i la Llei 7/1985, de 2 d'abril, reguladora de les bases de règim local, la Conselleria d'Educació, Investigació, Cultura i Esport i l'Ajuntament de Borriana acorden subscriure el present conveni atenent les següents  
  
  
CLÀUSULES  
  
Primera  
L'objecte del present conveni és la creació d'una escola infantil de primer cicle a Borriana, de titularitat íntegrament municipal, de conformitat amb la disposició addicional segona punt 2 de la Llei Orgànica 8/1985, de 3 de juliol, reguladora del dret a l'educació (BOE 159, 04.07.1985), amb les característiques, ensenyances i configuració que s'indiquen:  
  
Denominació genèrica: escola infantil de primer cicle  
Denominació específica: Príncipe Felipe  
Domicili: av. Corts Valencianes, núm. 7  
Localitat: Borriana  
Província: Castelló  
Codi: 45495166  
Titular: Ajuntament de Borriana  
Ensenyances: Educació Infantil de primer cicle  
Capacitat: 6 unitats amb un màxim de 75 places escolars, distribuïts de la manera següent:  
- 1 unitat per a xiquets de 0-1 any, amb 8 places escolars.  
- 1 unitat per a xiquets de 0-2 ans, amb 8 places escolars.  
- 1 unitat per a xiquets de 0-3 anys, amb 11 places escolars.  
- 1 unitat per a xiquets d'1-2 anys, amb 13 places escolars.  
- 1 unitat per a xiquets d'1-3 anys, amb 15 places escolars.  
- 1 unitat per a xiquets de 2-3 anys, amb 20 places escolars.  
  
Segona  
Aquesta escola impartirà el currículum de l'Educació Infantil establit per als centres educatius de l'àmbit territorial de la Comunitat Valenciana en el Decret 37/2008, de 28 de març, del Consell, pel qual s'estableixen els continguts educatius del primer cicle de l'Educació Infantil a la Comunitat Valenciana (DOCV 3 d'abril).  
  
Tercera  
Correspon al titular de l'escola infantil la dotació pressupostària necessària per a les despeses derivades del personal docent i no docent, així com del funcionament de l'esmentat centre, independentment de la possibilitat de concórrer a totes les convocatòries públiques que realitze la Conselleria d'Educació, Investigació, Cultura i Esport per a la concessió de subvencions o ajudes econòmiques als centres d'Educació Infantil.  
  
Quarta  
L'escola infantil se sotmetrà a l'autoritat de la Conselleria d'Educació, Investigació, Cultura i Esport i de la Inspecció educativa en els termes que preveu el títol VII de la Llei Orgànica 2/2006, de 3 de maig, d'Educació, que regula la inspecció del sistema educatiu i la resta de normativa de desplegament que puga dictar-se sobre la dita matèria.  
  
  
Cinquena  
El titular de l'escola es compromet a:  
a) Complir el que estableix, sobre òrgans de govern dels centres públics, el capítol III del títol V de la Llei Orgànica 2/2006, de 3 de maig, d'Educació.  
b) Complir la normativa aplicable que estableix els requisits mínims dels centres que impartisquen ensenyances de règim general.  
c) Seguir les directrius acadèmiques de l'Administració educativa per als centres dependents de la Conselleria d'Educació, Investigació, Cultura i Esport, així com a presentar en cada curs acadèmic una programació general anual en què consten les dades acadèmiques i administratives del centre.  
Així mateix, haurà de notificar a la Conselleria d'Educació, Investigació, Cultura i Esport els canvis de professorat que puguen produir-se i adjuntar a aquesta notificació els documents que justifiquen el compliment de la titulació exigida del nou professorat.  
d) La custòdia d'expedients d'alumnes i de tots els documents de caràcter acadèmic i administratiu que es generen.  
  
Sisena  
El present conveni produeix efectes el mateix dia de la signatura; no obstant això, l'autorització d'obertura i funcionament del centre produirà efectes des de l'inici del curs acadèmic 2016-2017.  
  
Setena  
Les modificacions en les ensenyances, instal·lacions i la resta de requisits mínims, excepte les que suposen una nova autorització d'acord amb el que preveu l'article 13.2 del Reial Decret 332/1992, de 3 d'abril, seran notificades a l'Administració educativa, la qual instruirà el corresponent expedient, que es tramitarà, en defecte de normativa específica per als centres docents públics, conformement amb el procediment regulat en el títol IV del mencionat Reial Decret 332/1992, de 3 d'abril. Finalitzarà la seua aprovació per resolució del conseller competent en matèria d'educació.  
En els supòsits recollits en l'article 13.2 esmentat més amunt, s'instruirà un expedient que donarà lloc a una nova autorització, per la qual cosa haurà de subscriure's l'oportú conveni entre les parts.  
  
Huitena  
El present conveni estarà vigent fins a la seua extinció per qualsevol de les causes següents:  
a) Per mutu acord de les parts.  
b) Per incompliment de les obligacions assumides per l'Ajuntament.  
  
c) Per denúncia d'una de les parts, després de l'avís previ de, com a mínim, sis mesos abans de l'inici del curs acadèmic en què s'haja d'extingir.  
d) Per canvi de titularitat, trasllat d'instal·lacions del centre o cessament de les activitats.  
En els supòsits previstos en els punts b i d l'extinció requerirà la comunicació prèvia de la Conselleria al titular de l'escola.  
D'acord amb el que establix a l'article 11.1.f del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, en el cas d'extinció del conveni per les causes indicades anteriorment es tramitarà el corresponent expedient de revocació de l'autorització concedida al centre. Aquesta extinció produirà efectes a partir del final del curs escolar en què se'n produïsca la causa.  
  
Novena  
L'aplicació i execució d'aquest conveni, incloent-hi a aquest efecte tots els actes jurídics que es puguen dictar per al seu desplegament o execució, no podrà tindre cap incidència en la dotació de tots i cada un dels capítols de despesa assignats a aquesta conselleria, i en tot cas, haurà de ser atesa amb els mitjans personals i materials de la conselleria competent per raó de la matèria.  
  
  
Deu  
Aquest conveni s'inscriurà en el Registre de Centres Docents de la Comunitat Valenciana, així com en el Registre de Convenis de la Generalitat i serà publicat en el Diari Oficial de la Comunitat Valenciana.  
  
  
Onze  
El present centre s'inscriurà en el Registre de Centres Docents de la Comunitat Valenciana.  
  
Com a prova de conformitat i perquè en quede constància, signen les dos parts el present conveni, en el lloc i la data esmentats més amunt.  
  
  
El conseller d'Educació, Investigació, Cultura i Esport  
Vicent Marzà Ibáñez  
  
L'alcaldessa-presidenta de l'Ajuntament de Borriana  
M.ª José Safont Melchor  
  
Davant meu:  
La secretària general de l'Ajuntament de Borriana  
Iluminada Blay Fornás